Document ID: /roh_data/filtered/fineweb-2-filterrobots_roh.jsonl.gz/30841

Il suveran svizzer elegia oz ses parlament per ils proxims quatter onns. En tut èn quai 200 cusseglieras e cussegliers naziunals e 46 cusseglieras e cussegliers dals chantuns. En il Grischun vegnan dus represchentants per il Cussegl dals chantuns e tschintg represchentantas e represchentants per il Cussegl naziunal elegids.
Las elecziuns tar RTR
RTR porscha l'entira dumengia trends, resultats ed analisas da las elecziuns federalas e tut las decisiuns communalas.
- l'entir di sin rtr.ch
- adina puspè sin Facebook, Instagram e Twitter/X
- a partir da las 12:00 en il radio cun resultats, analisas e reacziuns.
- 17:30 en il Telesguard spezial sin SRFinfo e suenter sin PlayRTR
Votaziuns ed elecziuns communalas
Sper las elecziuns federalas ch'èn en il focus datti er insaquantas decisiuns sin livel communal. Tranter auter datti votaziuns davart projects fotovoltaics a Mustér e Claustra. Pliras vischnancas elegian il presidi. Sin rtr.ch datti tut ils resultats.